Document ID: 32004R1353

UREDBA SVETA (ES) št. 1353/2004
z dne 26. julija 2004
o spremembi Uredbe (ES) št. 131/2004 o nekaterih omejevalnih ukrepih glede Sudana
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti členov 60 in 301 Pogodbe,
ob upoštevanju skupnega stališča Sveta 2004/510/SZVP z dne 10. junija 2004 o spremembi skupnega stališča 2004/31/SZVP o uvedbi embarga na orožje, strelivo in vojaško opremo za Sudan (1),
ob upoštevanju predloga Komisije,
ob upoštevanju naslednjega:
(1)
Skupno stališče Sveta 2004/31/SZVP (2) predvideva embargo na orožje, strelivo in vojaško opremo za Sudan, vključno s prepovedjo zagotavljanja tehnične in finančne pomoči, povezane z vojaškimi aktivnostmi v Sudanu. Prepoved zagotavljanja tehnične in finančne pomoči, povezane z vojaškimi aktivnostmi, na ravni Skupnosti velja na podlagi Uredbe (ES) št. 131/2004 o nekaterih omejevalnih ukrepih glede Sudana (3).
(2)
Glede na nedavni razvoj dogodkov v Sudanu in regiji, vključno s podpisom humanitarnega sporazuma o prekinitvi ognja v spopadih v Darfurju dne 8. aprila 2004, in glede na načrtovano razporeditev komisije za prekinitev ognja pod vodstvom Afriške unije v Sudanu je bilo skupno stališče 2004/31/SZVP spremenjeno s skupnim stališčem 2004/510/SZVP z dne 10. junija 2004, ki predvideva dodatno izjemo za embargo za operacije kriznega upravljanja Afriške unije.
(3)
Ta izjema prav tako velja za embargo na določeno finančno in tehnično pomoč. Uredbo (ES) št. 131/2004 je zato treba ustrezno spremeniti.
(4)
Da bi zagotovili, da se izjema čim prej uresniči, mora ta Uredba začeti veljati takoj in se mora začeti uporabljati od dne, ko je bilo sprejeto skupno stališče 2004/510/SZVP -
SPREJEL NASLEDNJO UREDBO:
Člen 1
Člen 4 Uredbe (ES) št. 131/2004 se nadomesti z naslednjim:
„Člen 4
(1) Z odstopanjem od členov 2 in 3 lahko pristojne oblasti držav članic, kot so naštete v Prilogi, odobrijo zagotavljanje finančne in tehnične pomoči povezane z:
(a)
vojaško opremo, ki ni namenjena za ubijanje, temveč izključno za človekoljubno ali zaščitno rabo ali za programe izgradnje institucij Združenih narodov, Afriške unije, Evropske unije in Skupnosti;
(b)
materialom, namenjenim za operacije kriznega upravljanja Evropske unije in Združenih narodov;
(c)
opremo za odstranjevanje min in opremo za uporabo pri odstranjevanju min;
(d)
operacijami kriznega upravljanja Afriške unije, vključno z opremo za take operacije.
(2) Dovoljenja za aktivnosti, ki so se že zgodile, se ne bodo izdala.“
Člen 2
Ta Uredba začne veljati na dan objave v Uradnem listu Evropske unije.
Uporablja se od 10. junija 2004.
Ta uredba je v celoti zavezujoča in se neposredno uporablja v vseh državah članicah.
V Bruslju, 26. julija 2004

Labels: 18
15
5